## Odluka o Uredu predsjednika Republike Hrvatske

### NN 80/2000 (9.8.2000.), Odluka o Uredu predsjednika Republike Hrvatske

PREDSJEDNIK REPUBLIKE HRVATSKE

1692

Na teme­lju odredbe članka 106. Ustava Republike Hrvatske, donosim

ODLUKU

O UREDU PREDSJEDNIKA REPUBLIKE HRVATSKE

Članak 1.

Ovom Odlukom uređuju se zadaće i osnove ustrojstva Ureda predsjednika
Republike Hrvatske (u da­lj­njem tekstu: Ured) osnovanog Odlukom o osniva­nju
Ureda predsjednika Republike Hrvat­ske (»Narodne novine«, broj 5/91).

Članak 2.

Ured obnaša savjetodavne, administrativne, stručne i druge poslove u
pripremi i skrbi oko priprema i provođe­nja odluka i akata koje donosi
predsjednik Republike Hrvatske (u da­lj­njem tekstu: predsjednik Republike), te
u obav­lja­nju drugih ­nje­govih Ustavom i zakonima utvrđenih ovlasti i obveza.

Ured može pojedine poslove iz
svoga djelokruga obnašati u surad­nji ili povjerava­njem poslova, na teme­lju
pisanoga sporazuma, zajedničkim stručnim službama Vlade Republike Hrvatske i
Hrvatskoga državnog sabora ili drugim pravnim osobama koje na teme­lju zakona
imaju javne ovlasti, odnosno ustanovama i tijelima državne uprave i postrojbama
oružanih snaga Republike Hrvatske.

Članak 3.

Za obnaša­nje
administrativnih i drugih poslova iz članka 2. ove odluke, u Uredu se
ustrojavaju odgovarajući kabineti, odjeli, odsjeci i druge unutar­nje
ustrojstvene jedinice.

Pravilnikom o unutar­njem redu Ureda uređuju se nazivi unutar­njih
ustrojstvenih jedinica, ­njihovo ustrojstvo, djelokrug i način rada, broj
potrebnih državnih službenika i namještenika s naznakom ­njihovih osnovnih
poslova, zadaća i stručnih uvjeta potrebnih za ­njihovo obav­lja­nje, ­njihove
ovlasti i odgovornosti te druga pita­nja od značaja za rad Ureda koja nisu
uređena ovom Odlukom.

Poslove iz djelokruga Ureda,
ovisno o vrsti, složenosti, stručnoj spremi i drugim uvjetima, obav­ljaju
državni službenici i namještenici raspoređeni u službenička zva­nja te
namještenička radna mjesta. Državni službenici i namještenici Ureda ostvaruju
svoja prava, obveze i odgovornosti u skladu sa zakonom kojim se uređuju
položaj, prava, obveze, odgovornosti i plaća državnih službenika i namještenika.

Državnim službenicima i
namještenicima u Uredu predsjednik Republike može uvećati koeficijent platnog
razreda za pojedina zva­nja i položaje u pojedinim službama za najviše 20% u
odnosu na koeficijent grupe u koju su razvrstani, sukladno usvojenoj politici
Vlade Republike Hrvatske.

Zbog složenosti poslova u
Uredu, ­njihove specifičnosti i znače­nja te odgovornosti u obnaša­nju tih
poslova državnim službenicima i namještenicima za ostvarene natprosječne
rezultate rada u službi odnosno na radu može se isplatiti nagrada sukladno
Kolektivnom ugovoru za državne službenike i namještenike o čemu odluku donosi
predstojnik Ureda.

Članak 4.

Za obnaša­nje savjetodavnih
poslova iz članka 2. ove Odluke, predsjednik Republike imenuje savjetnike
predsjednika Republike i pomoćnike savjetnika predsjednika Republike.

Savjetnici predsjednika
Republike i pomoćnici savjetnika predsjednika Republike, sukladno odluci o
imenova­nju, odgovaraju predsjedniku Republike za praće­nje sta­nja i izradu
prijedloga djelova­nja u određenom im području.

Savjetnici predsjednika
Republike s predstojnikom Ureda koor­diniraju svoje djelova­nje i planiraju
nužnu potporu.

Savjetnici predsjednika
Republike za određena područja mo­gu ujedno biti i pročelnici kabineta i odjela
u Uredu koji obnašaju administrativne i stručne poslove iz ­njihovog područja
djelova­nja po imenova­nju predsjednika Republike.

Savjetnicima predsjednika
Republike u radu, pored pomoć­nika savjetnika predsjednika Republike, pomažu
suradnici i tajnici iz redova državnih službenika i namještenika Ureda.

Predsjednik Republike može iz
redova istaknutih struč­njaka u pojedinom području imenovati va­njskog
suradnika (konzultanta) radi obrade određenog stručnog područja koja su od
posebnog interesa za predsjednika Republike, bez zasniva­nja radnog odnosa.

Uz suglasnost predsjednika
Republike osobe iz stavka 6. ovoga članka stručnu pomoć mogu pružati
savjetnicima predsjednika Republike.

Ukoliko predsjednik Republike
imenuje savjetodavna i radna tijela, tajnik toga tijela koordinator je djelova­nja
i potpore koju pruža Ured.

Članak 5.

Radom Ureda uprav­lja
predstojnik Ureda koje­ga imenuje i razrješava dužnosti predsjednik Republike.

Predstojnik Ureda ima položaj
visokoga državnog dužnosnika, a prema zaposlenima u Uredu i ovlasti čelnika
tijela državne uprave.

Predstojenik Ureda imenuje i
razrješava, odnosno postav­lja i raspoređuje na službenička odnosno radna
mjesta u Uredu državne službenike i namještenike u Uredu, sukladno Pravilniku o
unutar­njem redu Ureda.

Za svoj rad i rad Ureda predstojnik Ureda odgovara predsjedniku
Republike.

Članak 6.

Predstojnika Ureda u slučaju ­nje­gove
izočnosti ili spri­ječenosti zamje­njuje tajnik Ureda.

Tajnika Ureda imenuje i
razrješava dužnosti predsjednik Re­pu­blike.

Tajnik Ureda za svoj rad
odgovara predstojniku Ureda i pred­­sjedniku Republike.

Članak 7.

Predsjednik Republike, pored
dužnosnika iz članka 4., 5. i 6. ove Odluke imenuje i razrješava pročelnike
odjela i kabineta, kao i ­njihove pomoćnike, radi obnaša­nja stručnih i
administrativnih poslova.

Pročelnici odjela i kabineta
za svoj rad odgovaraju predstojniku Ureda i predsjedniku Republike.

Članak 8.

Na ustrojstvo, način rada i
uprav­lja­nje Uredom odgovarajuće se primje­njuju odredbe zakona i drugih
propisa kojima se uređuje sustav državne uprave.

Na radno-pravni položaj
službenika i namještenika Ureda odgovarajuće se primje­njuju odredbe zakona i
drugih propisa o državnim službenicima i namještenicima.

Na prava, obveze i
odgovornosti dužnosnika iz članka 4., 5., 6. i 7. ove Odluke odgovarajuće se
primje­njuju odredbe zakona kojim su utvrđene obveze i prava državnih
dužnosnika u tijelima državne uprave.

Članak 9.

Sredstva za rad Ureda
utvrđuju se i osiguravaju Državnim proračunom.

Ured je vlastan, u okviru
svog djelokruga i osiguranih sredstava, sklapati ugovore i zak­ljučivati druge
pravne poslove.

Članak 10.

Pravilnik o unutar­njem redu
Ureda iz članka 3. ove Odluke donijet će predstojnik Ureda, uz prethodnu suglasnost
predsjednika Republike, u roku od 60 dana od stupa­nja na snagu ove Odluke.

Članak 11.

Stupa­njem na snagu ove
Odluke prestaje važiti Odluka o osniva­nju Ureda predsjednika Republike
Hrvatske (»Narodne novine«, broj 5/91), osim članka 1. stavka 1. te Odluke,
Odluka o Uredu predsjednika Republike Hrvatske (»Narodne novine«, broj 86/94) i
Odluka o izmjeni Odluke o Uredu predsjednika Republike Hrvatske (»Narodne
novine«, broj 24/2000).

Članak 12.

Ova Odluka stupa na snagu
danom objave u »Narodnim novinama«.

Broj: 01-081-00-2711/1
Zagreb, 31. srp­nja 2000.

Predsjednik
Republike Hrvatske
**Stjepan Mesić,** v. r.

Odluka, NN 80/2000-1692